31998R0618
L 082/35
JURNALUL OFÍCIAL AL UNIUNII EUROPENE
REGULAMENTUL (CE) NR. 618/98 AL COMISIEI
din 18 martie 1998
de modificare a Regulamentului (CE) nr. 1898/97 de stabilire a normelor de aplicare în sectorul cărnii de porc pentru regimul prevăzut de Regulamentul (CE) nr. 3066/95 al Consiliului și abrogare a regulamentelor (CEE) nr. 2698/93 și (CE) nr. 1590/94
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 3066/95 al Consiliului din 22 decembrie 1995 de stabilire a anumitor concesii sub formă de contingente tarifare comunitare pentru anumite produse agricole și care prevede, ca măsură autonomă și temporară, modificarea anumitor concesii agricole prevăzute de acordurile europene, pentru a se ține seama de Acordul cu privire la agricultură încheiat în timpul negocierilor comerciale multilaterale ale Rundei Uruguay (1), astfel cum a fost modificat ultima dată prin Regulamentul (CE) nr. 1595/97 (2) în special articolul 8,
având în vedere Regulamentul (CEE) nr. 2759/75 al Consiliului din 29 octombrie 1975 cu privire la organizarea comună a pieței în sectorul cărnii de porc (3), astfel cum a fost modificat ultima dată prin Regulamentul (CE) nr. 3290/94 (4) al Comisiei, în special articolul 22,
întrucât Regulamentul (CE) nr. 1898/97 (5) al Comisiei stabilește normele detaliate pentru aplicarea în sectorul cărnii de porc a regimului prevăzut de Regulamentul (CE) nr. 3066/95;
întrucât articolul 4 alineatul (3) din Regulamentul (CE) nr. 1898/97 prevede ca statele membre să notifice Comisia în termen de cinci zile lucrătoare cu privire la cererile depuse pentru licențele de import; întrucât în toate celelalte regimuri de import aplicate în sectorul cărnii de porc această informație este oferită în termen de trei zile lucrătoare; întrucât ar trebui armonizate cele două termene, pentru a se facilita gestionarea funcțională a diferitelor regimuri de import;
întrucât măsurile prevăzute de prezentul regulament sunt conforme cu avizul Comitetului pentru gestionarea cărnii de porc,
ADOPTĂ PREZENTUL REGULAMENT:
Articolul 1
La articolul 4 alineatul (3) din Regulamentul (CE) nr. 1898/97, „a cincea” se înlocuiește cu „a treia”.
Articolul 2
Prezentul regulament intră în vigoare la 1 aprilie 1998.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 martie 1998.